যুক্তরাষ্ট্রের আহ্বানে সাড়া দিয়ে আফগানিস্তানে বহুজাতিক বাহিনীর সহায়তায় সেনা পাঠানোর ব্যাপারে বাংলাদেশকে হুঁশিয়ার করে দিয়েছে তালেবান জঙ্গিরা। তারা সেনা পাঠানোর ব্যাপারে যুক্তরাষ্ট্রের প্রস্তাব প্রত্যাখ্যান করতে বাংলাদেশকে পরামর্শ দিয়েছে।  বিশ্বজুড়ে সন্ত্রাসী সংগঠনগুলোর ওপর নজরদারিতে নিয়োজিত সংস্থা সাইটের বরাত দিয়ে একটি বার্তা সংস্থা এ তথ্য জানায়।  দক্ষিণ এশিয়ার যুদ্ধবিধ্বস্ত দেশটিতে সেনা পাঠাতে যুক্তরাষ্ট্র ২৪ সেপ্টেম্বর  বাংলাদেশকে অনানুষ্ঠানিকভাবে অনুরোধ করেছে।  ওই বার্তা সংস্থার খবরে বলা হয়, আফগান তালেবানরা আরবি ও পশতু ভাষায় তাদের ওয়েবসাইটে ও জিহাদি ফোরামে বার্তা পাঠিয়ে সেনা পাঠানোর ব্যাপারে যুক্তরাষ্ট্রের প্রস্তাব ফিরিয়ে দিতে বাংলাদেশের প্রতি আহ্বান জানিয়েছে। তালেবানদের ভাষায়, আফগানিস্তানে কয়েক শ সেনা …